উর্মিলা ভাট
উর্মিলা ভাট (১ নভেম্বর ১৯৩৩ - ২২ ফেব্রুয়ারি ১৯৯৭) ছিলেন হিন্দি চলচ্চিত্র অভিনেত্রী। তিনি মুলত হিন্দি, গুজরাটি ও রাজস্থানী সিনেমায় অভিনয় করেছেন। তিনি নাটক থিয়েটারে অভিনয়ের মাধ্যমে নিজের অভিনয় জীবন শুরু করেন। তিনি রাজকোটের সঙ্গীত কলা একাডেমীতে লোক নৃত্যশিল্পী এবং গায়ক হিসেবে যোগদান করেন। সেই সময়েই তার বিখ্যাত গুজরাটি নাটক জেসাল তোরাল এক হাজারেরও বেশি বার মঞ্চস্থ হয়েছিল। তিনি ৭৫টিরও বেশি গুজরাটি চলচ্চিত্র এবং ১৫ থেকে ২০টি রাজস্থানী চলচ্চিত্রে অভিনয় করেছেন। তিনি আড়াই দশকেরও বেশি সময় ধরে (১৯৬০-এর দশক থেকে ১৯৯০-এর দশকের শুরুর দিকে) হিন্দি ছবিতে চরিত্রে অভিনয় করেছিলেন। তিনি বিভিন্ন টিভি ধারাবাহিকেও অভিনয় করেছেন। গুজরাট সরকার তাকে অসংখ্য পুরস্কার প্রদানের মাধ্যমে সম্মানিত করেছেন।